Tamaziɣt d yiwet ger tutlayin timezwura, deg tefriqt n ugafa, ttmeslayen-tt seg zzman aqdim, mazal-itt ar ass-a, acu kan zik tella seg yimi ɣer umeẓẓuɣ (timawit). Ayen i tt-yeǧǧan tedder iḍelli : timucuha, inzan, tamedyazt akked temseɛraq anda imdanen ttaken azal i wawal ; mi ara yemmuqel yiwen s amezruy n yimaziɣen, ad-yaf di 30 n leqrun yezrin sebɛa n leǧnas i d-ikecmen tamurt, wa deffir wa, deg tallit-nni tira –ines taqburt tettwaru s tlibit seg-s i d-tufrar tfinaɣ anda i tettwaseqdec alami d taggara n tallit n Yirumaniyen acu kan tuɣal tettwattu, imi ulac win i zemren ad tt-id-yessefhem, s umnekcam Arumi tuɣal tmaziɣt tettwaru s tira talatinit d ayen i yeǧǧan aɣref-is ad yettwaḥaz deg yal taɣult, aladɣa tutlayt .